U cumbattimentu à cavaddu hè a so spicialità. Seleziuneghjani i so animali è mantenini incun eddi un rapportu di cunvegnu tutali chì i rendi parfetti cintauri; cavalcani staddona, in u periodu in u quali i Grechi s'accuntentani di pony. Sò famosi i so ghjochi Targarèi, chì sò narrati da Eumolpu: cinquanta imbarcazioni, chjamati titalnès, s'affrontani annantu à u Termodonti: scagliati una versu l'altra à vilucità scema, vincini quiddi chì i so campioni - ditti targaira, amazoni in pedi nantu à i barchi chì impugnani di l'asti - riescini à sustena l'impattu senza cascà in acqua. Si prucedi cusì à eliminazioni finch'è ùn ci fussi più ch'è un'unica vincitrici, chì hè pruclamata a pridiletta d'Afrudita (ancu quistu hè insulitu: nurmalamenti l'Amazoni viniravani a Dea Matri, chì pò essa idantificata incù Cereri, è Artemidi). A so insulita carattiristica hè quidda di sciaccià un solu senu par avè maghjori mira incù l'arcu.